Η συσχέτιση του ελληνικού χρηματιστηρίου με τα μεγάλα διεθνή χρηματιστηριακά κέντρα της Νέας Υόρκης και του Λονδίνου και η επίδραση μακρο-οικονομικών παραγόντων στη διαμόρφωση των μετοχικών αποδόσεων
Authors: Δριτσάκη Μελπομένη-Σταυρούλα 
Published: January 2014

Η παρούσα διδακτορική διατριβή προσπαθεί να προσδιορίσει τη σχέση ανάμεσα στους δείκτες των χρηματιστηρίων της Νέας Υόρκης, του Λονδίνου και των Αθηνών, αλλά και να εντοπίσει τους βασικούς μακρο-οικονομικούς παράγοντες που επηρεάζουν τις χρηματαγορές των ΗΠΑ και της Ελλάδας. Ερμηνεύουμε τα χρηματι-στήρια της Νέας Υόρκης και της Ελλάδος, μέσω του χρηματιστηρίου του Λονδίνου και προσπαθούμε να διαπιστώσουμε με την εφαρμογή διαφόρων μεθόδων την ύπαρξη ή μη σχέσης μεταξύ αυτών. Η αξιολόγηση των σχέσεων που προαναφέραμε θα μπορούσε να χαρακτηρισθεί ως μια περίπλοκη διαδικασία στον τομέα της εφαρμοσμένης οικονομικής επιστήμης που προσπαθεί χρησιμοποιώντας διάφορες έννοιες της χρηματοοικονομικής θεωρίας να θεμελιώσει τις μακροχρόνιες και βραχυχρόνιες σχέσεις μεταξύ των δεικτών των χρηματιστηρίων. Παράλληλα, διερευνά τη σχέση μεταξύ των δεικτών αυτών και των βασικών μακρο-οικονομικών μεγεθών, καθώς και τις σχέσεις αιτιότητας μεταξύ όλων των μεταβλητών που συμμετέχουν στη διατριβή αυτή. Στα πλαίσια του εμπειρικού σκέλους της διατριβής χρησιμοποιήθηκε το χρηματιστηρίων της Νέας Υόρκης με τους βασικούς δείκτες Dow - Jones, Nasdaq, και S&P 500, του Λονδίνου με το γενικό δείκτη FTSE 100, καθώς και ο γενικός δείκτης του χρηματιστηρίου των Αθηνών General, Share - Greece. Επίσης, χρησιμοποιούνται βασικά μακρο-οικονομικά μεγέθη από την οικονομία της Ελλάδος και των Η.Π.Α όπως το επιτόκιο των κυβερνητικών ομολόγων, ο δείκτης τιμών του καταναλωτή και ο δείκτης της συνολικής βιομηχανικής παραγωγής. Τα στοιχεία που χρησιμοποιήθηκαν στην ανάλυση της έρευνας αυτής είναι μηνιαία και καλύπτουν την περίοδο από το 1984:4 μέχρι και 2004:11 για όλους τους χρηματιστηριακούς και μακρο-οικονομικούς δείκτες. Τα παραπάνω στοιχεία προέρχονται από τις βάσεις δεδομένων της Econstats, καθώς και από τα μηνιαία δελτία της στατιστικής επετη-ρίδας της Ελλάδος. Για την επίτευξη των στόχων της διατριβής οι βασικότεροι έλεγχοι που χρησιμοποιούνται είναι οι έλεγχοι της μοναδιαίας ρίζας με τη βοήθεια του ελέγχου των Dickey - Fuller, οι έλεγχοι συνολοκλήρωσης, τα υποδείγματα διόρθωσης σφάλ-ματος, καθώς και οι έλεγχοι της αιτιότητας. Στα σημαντικότερα συμπεράσματα συγκαταλέγονται ότι οι αποδόσεις μετοχών τόσο στην Ελλάδα όσο και στις ΗΠΑ εξαρτώνται από μια σειρά μακρο-οικονομκών Διδακτορική Διατριβή: Μελπομένη - Σταυρούλα Δριτσάκη xix παραγόντων. Έτσι, οι αποδόσεις μετοχών εξαρτώνται από τις αλλαγές στον πληθωρισμό, αλλαγές στη βιομηχανική παραγωγή αλλά και στα επιτόκια των κυβερ-νητικών ομολόγων. Συγκεκριμένα υπάρχουν μακροχρόνιες σχέσεις τόσο μεταξύ των δεικτών των χρηματιστηρίων που εξετάζουμε, όσο και μεταξύ των δεικτών των χρηματιστηρίων και των βασικών μακρο-οικονομικών μεγεθών. Επίσης, εντοπίσαμε αιτιακές σχέσεις μεταξύ των χρηματιστηριακών δεικτών και μεταξύ των δεικτών του χρηματιστηρίου και της μακροοικονομίας. Τέλος, αποδείξαμε πως τα μακρο-οικονο-μικά μεγέθη των Η.Π.Α επηρεάζουν τα αντίστοιχα της Ελλάδος μέσω των χρηματι-στηρίων τους. Η συνεισφορά της διατριβής αυτής σε σχέση με προηγούμενες εμπειρικές μελέτες είναι πως με τη βοήθεια της μεθόδου της συνολοκλήρωσης καταφέραμε: • Να ανακαλύψουμε την ταυτόχρονη ύπαρξη υψηλής μεταβλητότητας στους γενικούς χρηματιστηριακούς δείκτες Η.Π.Α και Ελλάδος βραχυχρόνια, και την ερμηνευτική δύναμη της βιομηχανικής παραγωγής μακροχρόνια. • Να διαπιστώσουμε μία μακροχρόνια σχέση ισορροπίας μεταξύ των χρηματιστη-ριακών δεικτών και των μακρο-οικονομικών μεταβλητών. Επιπλέον, η εφαρμογή της μεθόδου αυτοπαλίνδρομου διανύσματος (VAR), συνέβαλε στη διαπίστωση • Μίας αμφίδρομης αλληλεπίδραση μεταξύ των γενικών χρηματιστηριακών δεικτών και των επιτοκίων των κυβερνητικών ομολόγων. • Την επίδραση των επιτοκίων των Η.Π.Α στα αντίστοιχα της Ελλάδος, αλλά και τη βιομηχανική παραγωγή, μέσω των γενικών χρηματιστηριακών δεικτών.